Veste tristă pentru băutorii de bere. Oktoberfest a fost anulat pentru al doilea an la rând.
Și ediţia din acest an a festivalului berii Oktoberfest a fost anulată din cauza pandemiei. Aproximativ șase milioane de oameni participă în mod normal la festival. Este pentru a 26-a oară când festivalul este anulat în peste 200 de ani.
Și ediţia din acest an a festivalului berii Oktoberfest, care are loc de obicei la Munchen, a fost anulată din cauza pandemiei COVID-19, a anunţat Markus Söder, prim-ministrul landului Bavaria, potrivit BBC.Acesta este al doilea an consecutiv în care Oktoberfest este anulat din cauza pandemiei, după ce a fost anulat și în 2012."Situația este prea incertă", a spus Markus Söder.Söder a adăugat că măsurile de prevenție precum folosirea măștilor și distanțarea socială "nu ar fi fezabile" în corturile festivalului.Aproximativ șase milioane de oameni participă în mod normal la festival, care are loc în septembrie și octombrie."Nu a fost o decizie ușoară", a declarat, luni, primarul din München, Dieter Reiter, într-o conferință de presă.Este pentru a 26-a oară când festivalul este anulat în peste 200 de ani.Potrivit site-ului său oficial, Oktoberfest a fost anulat pentru prima dată în 1813, la doar patru ani după ce a început. De atunci, a fost oprit de războaie, inflație și holeră.Germania a raportat aproximativ 3,4 milioane de cazuri COVID-19 și peste 83.000 de decese de la începutul pandemiei.